Daerah Kecil Nanga Medamit

Daerah Kecil Nanga Medamit (Jawi:داءيره كچيل نڠا مداميت) ialah sebuah daerah kecil di negeri Sarawak Bumi Kenyalang, Malaysia. Ia adalah sebahagian daripada Bahagian Limbang yang merangkumi Limbang, Nanga Medamit, Lawas, Sundar dan Trusan. Pekan pentadbiran bagi daerah kecil ini ialah Nanga Medamit. Daerah Kecil Nanga Medamit mempunyai keluasan lebih/kurang . Ia juga merupakan daerah kecil yang terletak di timur laut Sarawak yang juga bersempadan dengan Daerah Temburong dan Daerah Tutong di Brunei Darussalam.

 Etimologi 
Nama "Nanga Medamit" diambil sempena sebatang sungai yang dikenali sebagai Sungai Medamit. Perkataan nanga secara harfiah membawa maksud "kuala sungai". Nama itu bersesuaian digunakan untuk merujuk kepada masyarakat yang mendiami kawasan Kuala Sungai Medamit.

 Geografi 
Nanga Medamit merupakan daerah kecil terbesar dalam Daerah Limbang. Ia berjiran dengan sempedan antarabangsa iaitu negara jiran Malaysia, Brunei Darussalam dimana Daerah Tutong di barat dan Daerah Temburong di timur. Ciri-ciri pandang barat fizikal yang terdapat di Daerah Kecil Nanga Medamit ialah Sungai Limbang, Sungai Medamit dan Sungai Medalam yang dimana hulu sungai dan kuala atau pertemuan antara lain-lain sungai terletak di Limbang.

 Demografi 
Berdasarkan, bancian Malaysia 2010 jumlah penduduk di Daerah Kecil Nanga Medamit ialah seramai 7,086 orang. Kebanyakannya penduduk di daerah kecil Nanga Medamit beretnik Iban, dengan jumlah 3,798 orang dan paling sedikit ialah penduduk beretnik Melanau, tiga orang.

+ Jumlah penduduk mengikut etnik pada tahun 2010. No. Kategori Etnik Jumlah (orang)  
 1 Warganegara Malaysia Melayu 136 2 Iban 3,798 3 Bidayuh 374Melanau35Bumiputera Lain termasuk Lun Bawang2,7646Cina1187India178Lain-lain189Bukan warganegaraTiada data5410Jumlah 7086

 Ekonomi 
Kegiatan ekonomi utama yang dijalankan oleh penduduk di Daerah Kecil Nanga Medamit adalah pertanian iaitu merangkumi 80% daripada penduduk. Masing-masing dalam 10% pula bergiat dalam kegiatan pembalakan dan bekerja di negara Brunei Darussalam. Kedudukan Daerah Kecil Nanga Medamit yang berdekatan Daerah Temburong dan Tutong dapat memudahkannya untuk dikunjungi oleh penduduk dari negara berkenaan khususnya apabila menjelang musim buah. Kedatangan para-para pengunjung sepanjang tahun telah memberi peluang kepada para penduduk sekitar Nanga Medamit yang mengusahakan tanaman dan industri desa seperti kraftangan untuk menjual hasil ke Pekan Nanga Medamit ataupun ke Pekan Limbang.

 Kemudahan 
Kemudahan di Daerah Kecil Nanga Medamit adalah baik. Terdapat dua buah klinik kesihatan untuk penduduk yang tinggal di Nanga Medamit, Bukit Batu, Kuala Mendalam, Melaban, Long Napir dan kampung yang dibawah Daerah Kecil Nanga Medamit. Selain itu, fungsi petempatan Nanga Medamit ialah pekan pendidikan yang menawarkan pendidikan sekolah rendah hingga sekolah menengah. Sekolah di Daerah Kecil Nanga Medamit ialah Sekolah Menengah Kebangsaan  Medamit, Sekolah Kebangsaan Nanga Medamit, Sekolah Kebangsaan Bukit Batu, Sekolah Kebangsaan Kuala Medalam, Sekolah Kebangsaan Melaban, Sekolah Kebangsaan Long Napir dan Sekolah Kebangsaan Ukong.  Bekalan air diuruskan oleh Jabatan Kerja Raya manakala bekalan elektrik diuruskan oleh Syarikat SESCO Berhad. Sebahagiannya pula ada yang menggunakan set generator yang dibekalkan kerajaan tempatan.

 Perhubungan 
Daerah Kecil Nanga Medamit dihubungkan dengan jalan raya yang dibina oleh kerajaan dan dihubungkan dengan aliran sungai. Masa perjalanan ke Nanga Medamit mengambil masa sehingga tiga jam tetapi kini dengan adanya jalan raya sepanjang , hanya mengambil satu jama sahaja. Peranan jalan darat sangat penting khususnya kepada masyarakat tani bagi membawa hasil tanaman mereka ke bandar terutama untuk dipasarkan di Pasar Tamu Limbang.

 Rujukan 

 Pautan luar 
 Pentadbiran Bahagian Limbang. Dicapai pada 22 Januari 2020.

Nanga Medamit